CELEX: 22018D1186
Language: sk
Date: 2016-12-02 00:00:00
Title: Rozhodnutie Spoločného výboru EHP č. 250/2016 z 2. decembra 2016, ktorým sa mení príloha XX (Životné prostredie) k Dohode o EHP [2018/1186]

23.8.2018   
               
               
                  SK
               
               
                  Úradný vestník Európskej únie
               
               
                  L 215/47
               
            
         ROZHODNUTIE SPOLOČNÉHO VÝBORU EHP
         č. 250/2016
         z 2. decembra 2016,
         ktorým sa mení príloha XX (Životné prostredie) k Dohode o EHP [2018/1186]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Rozhodnutie Komisie (EÚ) 2016/1349 z 5. augusta 2016, ktorým sa stanovujú ekologické kritériá udeľovania environmentálnej značky EÚ obuvi (1), sa má začleniť do Dohody o EHP.
                  
               
                     (2)
                  
                  
                     Rozhodnutie Komisie (EÚ) 2016/1371 z 10. augusta 2016, ktorým sa stanovujú ekologické kritériá udeľovania environmentálnej značky EÚ osobným počítačom, notebookom a tabletom (2), sa má začleniť do Dohody o EHP.
                  
               
                     (3)
                  
                  
                     Nariadením (EÚ) 2016/1349 sa zrušuje rozhodnutie Komisie 2009/563/ES (3) začlenené do Dohody o EHP, a preto je potrebné odkaz naň v rámci Dohody o EHP vypustiť.
                  
               
                     (4)
                  
                  
                     Rozhodnutím (EÚ) 2016/1371 sa zrušujú rozhodnutia Komisie 2011/330/EÚ (4) a 2011/337/EÚ (5) začlenené do Dohody o EHP, a preto je potrebné odkazy na ne v rámci Dohody o EHP vypustiť.
                  
               
                     (5)
                  
                  
                     Príloha XX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha XX k Dohode o EHP sa mení takto:
            
                        1.
                     
                     
                        Text bodu 2g (rozhodnutie Komisie 2009/563/EÚ) sa nahrádza takto:
                        „32016 D 1349: rozhodnutie Komisie (EÚ) 2016/1349 z 5. augusta 2016, ktorým sa stanovujú ekologické kritériá udeľovania environmentálnej značky EÚ obuvi (Ú. v. EÚ L 214, 9.8.2016, s. 16).“
                     
                  
                        2.
                     
                     
                        Text bodu 2q (rozhodnutie Komisie 2011/337/EÚ) sa nahrádza takto:
                        „32016 D 1371: rozhodnutie Komisie (EÚ) 2016/1371 z 10. augusta 2016, ktorým sa stanovujú ekologické kritériá udeľovania environmentálnej značky EÚ osobným počítačom, notebookom a tabletom (Ú. v. EÚ L 217, 12.8.2016, s. 9).“
                     
                  
                        3.
                     
                     
                        Znenie bodu 2s (rozhodnutie Komisie 2011/330/EÚ) sa vypúšťa.
                     
                  
         
            Článok 2
            Znenie rozhodnutí (EÚ) 2016/1349 a (EÚ) 2016/1371 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 3. decembra 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 2. decembra 2016
            
               
                  Za Spoločný výbor EHP
               
               
                  predsedníčka
               
               Bergdís ELLERTSDÓTTIR
            
         
         
            (1)  Ú. v. EÚ L 214, 9.8.2016, s. 16.
         
            (2)  Ú. v. EÚ L 217, 12.8.2016, s. 9.
         
            (3)  Ú. v. EÚ L 196, 28.7.2009, s. 27.
         
            (4)  Ú. v. EÚ L 148, 7.6.2011, s. 5.
         
            (5)  Ú. v. EÚ L 151, 10.6.2011, s. 5.
         
            (*1)  Ústavné požiadavky neboli oznámené.